**ДНЕВНИ РЕД**

 Састанак је отворио Лука Вујовић, читањем тачака дневног реда, који је једногласно усвојен:

1. Усвајање записника са 2. седнице Савета за предузетништво Парламента предузетника Привредне коморе Србије;
2. Предлог укидања мере привремене забране обављања делатности (члан 131. Закона о пореском поступку и пореској администрацији);
3. Повећање лимита за паушално опорезивање;
4. Финансирање Општих удружења предузетника;
5. Разно.

**Тачка 2.**

Лука Вујовић је констатовао да је у последње време уочено доста затварања радњи. Поставио је питање у чијем је интересу затварање радњи и истакао да чланови Савета за предузетништво подржавају иницијативу да се санкционишу сви они који нераде у складу са прописима како би спречили сиву економију. Међутим ником није јасно у чијем је интересу затварање радњи и ко од тога има користи. Прво када затворите радњу предузетник остаје без прихода, друго отпушта раднике који се пријављују на биро и после тога ти радници раде на црно и понеки предузетник, не сви али углавном раде исто на црно. Тако да сви трпимо штету, предузетник, држава и сви остали. Нисмо правили истраживање али на основу слободне процене између 10% и 20% се више никад неврате у систем. Због тога је предлог да се поднесе иницијатива за укидање мере привремене забране обављања делатности (члан 131. Закона о пореском поступку и пореској администрацији) и наравно да се казне повећају ако треба. Поента је да се за мали прекршај затвара радња а да нико нема користи од тога.

Миливоје Коцић се у потпуности сложио са предложеном иницијативом везано за затварање радњи.

Истакао је као прво да нико нема користи од затварања радњи и да то само доприноси расту сиве економије. Као друго предложио је да треба ићи у смеру не затварања радњи већ повећању казнене политике у финансиском смислу. Мишљења је да за мање прекршаје прво треба ићи саветодавно па након тога да се изричу казне мере.

Драган Живић је истакао да је највећи број затворених радњи уочен код угоститеља и да подржава предложену иницијативу.

Драгољуб Репац је да се затвори радња али само у екстремним случајевима као што је утаја пореза или када се тај прекршај понавља неколико пута. Предложио је да Савет предузетника пошаље допис Министарству финансија у форми иницијативе.

Анто Мрвељ је пренео искуства које предузетници имају у Бачкој Тополи. Навео је да је сарадња са тржишном инспекцијом и инспекцијом рада веома добра да у сталној комуникацију размењују мишљења и савете тако да у последњих пар година није било затварања радњи.

Мирослав Ђурић је истакао да је доста разговарано о овој тему и да је данас поднета и иницијатива Министарству привреде коју је потписало 20 удружења привредника и заштитник предузетника и очигледно је да проблем постоји. Уочено је да највећи проблем настаје приликом не издавања фискалног рачуна и да је ту заштита најтежа. Истакао је да ни они у Зрењанину немају примедбе на сарадњу са локалним инспекцијама већ да проблем настаје кроз теренске контроле. У том смислу је планирао организацију састанка са директорком Пореске управе у Зрењанину. Нагласио је да је и његово удружење поднело иницијативу за измену закона да се не иде на затварање радње.

Гордана Јелисавчић је присутне информисала да је члан 131. мењан у делу одредбе која каже да уколико дође до прекршаја до сада је била мера забране обављања делатности до 15 дана а од сада је од 15 дана. Када узмете и читате тумачење Законодавца то отприлике значи да ће за први прекршај бити забрана обављања делатности 15 дана. Истакла је да читава атмосфера тог законодавног дела иде на пооштравање мера.

Невен Зораја сматра да је аргументација сада другачија и да је предузетницима сада на располагању детаљан преглед пореских рачуна да рецимо ако сторнирате један рачун он има посебно свој фолдер где стоје сторнирани рачуни. Ми смо раније имали у продавницама гардеробе где су се код рекламација радилo сторнирање рачуна и практично је било могуће да ви добијете рачун а да радник сторнира рачун и да испадне да није ни продао робу. Али сада је то на дневном нивоу видљиво на порталу Пореске управе. Уколико би неко сад ишао у кафић и видео да је кафић пун он може пре доласка да изађе на портал Пореске управе и да види да ли је он данас куцао 50 фискалних рачуна или ни један и да му то буде сумљиво. Аргументација би требало да буде другачија припремите се изађите видите из даљине (Зораја наводи да карикира) да ли неки кафић ради из дана у дан. Погледајте претходно какви су његови фискални рачуни на порталу Порексе управе. Ако је то све сумљиво и ако се то понавља из дана у дан онда вам је то добар аргумент да изађете на терен код њега циљано и да га затворите. Није поента што колеге кажу да се затвори јер је то најгора опција. Могло би се користити оно што имамо сад да у том делу аргументација буде другачија јер порески инсперктор сад може много боље да се приреми пре него што изађе на терен.

Лука Вујовић сматра да Сектор предузетништва треба да се обрати Министарству привреде са захтевом за организаију састанка Радне групе Савета за предузетништво са Министром привреде на тему укидања мере привремене забране обављања делатности (члан 131. Закона о пореском поступку и пореској администрацији).

У том смислу је предложио да Радну групу Савета за предузетништво буде у саставу:

1. Мирослав Ђурић, председник Парламента предузетника;

2. Лука Вујовић, председник Савета за предузетништво;

3. Невен Зораја, члан Савета за предузетништво.

Предлог је ставио на гласање.

Једногласно је усвојен предлог о саставу Радне групе Савета за предузетнишво.

Директорка Симанић је прихватила предлог и нагласила да ће Сектор предузетништва упутити захтев Министару привреде за организацију састанка.

**Закључак:**

Договорено је да се организује састанак Радне групе Савета за предузетништво са Министром привреде.

Оверио:

**Лука Вујовић**, председник

Савета за предузетништво

Парламента предузетника

Израдио:

**Дејан Зрилић**, руководилац

Стручне службе за подршку

Парламенту предузетника